b"\n_START_ARTICLE_\nErasme de Lasarte i de Janer\n_START_SECTION_\nBiografia\n_START_PARAGRAPH_\nPintor de g\xc3\xa8nere, sobretot paisatgista i de costums. T\xc3\xa8cnica: pintura d'oli, aquarel\xc2\xb7la i pastell i dibuixos de llapis i ploma._NEWLINE_Concorregu\xc3\xa9 a diferents exposicions oficials barcelonines (Exposici\xc3\xb3 d'autoretrats d'artistes espanyols de 1907-08, Cercle Eq\xc3\xbcestre 1907, V Exposici\xc3\xb3n internacional de Bellas Artes \xc3\xa9 Industrias Art\xc3\xadsticas 1907, Exposici\xc3\xb3 Primavera 1913 C\xc3\xadrcol Art\xc3\xadstic, 1a exposici\xc3\xb3 Artistas Reunidos 1918, Ateneu Enciclop\xc3\xa8dic Popular 1922, i cert\xc3\xa0mens barcelonins al Palau de Belles Arts de 1911, 1918, 1919 i 1920, on expos\xc3\xa0 \xc2\xabFesta vespertina a Ven\xc3\xa8cia\xc2\xbb, \xc2\xabEscenes argelines\xc2\xbb i \xc2\xabMercat de Kairouan\xc2\xbb) i a la Universal de Brussel\xc2\xb7les del 1910. Hi ha l'obra seva \xc2\xabAmsterdam\xc2\xbb a reserva del Museu Nacional d'Art de Catalunya. Altres obres: \xc2\xabPins i roques\xc2\xbb (1920) i \xc2\xabBoulevard Saint Michel\xc2\xbb (1921)._NEWLINE_Fou soci del Cercle Art\xc3\xadstic. Va tenir gran amistat amb Cec\xc3\xadlia de Madrazo, la v\xc3\xaddua de Mari\xc3\xa0 Fortuny i els seus fills. Altres amics: Cardunets i Raurich, Puig Perucho, V\xc3\xa1zquez, N\xc3\xa9stor, Matilla, Rusi\xc3\xb1ol, Mir, Isern..._NEWLINE_Pass\xc3\xa0 llargues temporades a Par\xc3\xads, Ven\xc3\xa8cia i molts hiverns al Nord d'\xc3\x80frica (per exemple a Alger, l'ambient del qual va reflectir en algunes de les seves teles). Viatj\xc3\xa0 freq\xc3\xbcentment per Espanya, Fran\xc3\xa7a, B\xc3\xa8lgica, Pa\xc3\xafsos Baixos i It\xc3\xa0lia."